ਕਨੀਮੋਝੀ
ਮੁਥੂਵੇਲ ਕਰੁਣਾਨਿਧੀ ਕਨੀਮੋਝੀ (ਜਨਮ 5 ਜਨਵਰੀ 1968) ਇੱਕ ਭਾਰਤੀ ਰਾਜਨੇਤਾ, ਕਵੀ ਅਤੇ ਪੱਤਰਕਾਰ ਹੈ। ਉਹ ਸੰਸਦ ਮੈਂਬਰ ਹੈ, ਲੋਕ ਸਭਾ ( ਭਾਰਤ ਦੀ ਸੰਸਦ ਦਾ ਹੇਠਲਾ ਸਦਨ) ਵਿੱਚ ਥੂਥੁਕੁੜੀ ਹਲਕੇ ਦੀ ਨੁਮਾਇੰਦਗੀ ਕਰਦੀ ਹੈ। ਉਹ ਪਹਿਲਾਂ ਰਾਜ ਸਭਾ (ਭਾਰਤ ਦੀ ਸੰਸਦ ਦਾ ਉਪਰਲਾ ਸਦਨ) ਦੀ ਮੈਂਬਰ ਵੀ ਰਹੀ ਹੈ ਜਿਥੇ ਉਹ ਤਾਮਿਲਨਾਡੂ ਦੀ ਪ੍ਰਤੀਨਿਧਤਾ ਕਰਦੀ ਸੀ। ਕਨੀਮੋਝੀ ਤਾਮਿਲਨਾਡੂ ਦੇ ਸਾਬਕਾ ਮੁੱਖ ਮੰਤਰੀ ਕਰੁਣਾਨਿਧੀ ਅਤੇ ਉਨ੍ਹਾਂ ਦੀ ਤੀਜੀ ਪਤਨੀ ਰਾਜਥੀ ਅੰਮਲ ਦੀ ਧੀ ਹੈ। ਕਨੀਮੋਝੀ ਇੰਡੀਅਨ ਦ੍ਰਾਵਿੜ ਮੁਨੇਤਰ ਕੜਗਮ (ਡੀਐਮਕੇ) ਰਾਜਨੀਤਿਕ ਪਾਰਟੀ ਨਾਲ ਸਬੰਧਤ ਹੈ, ਜਿੱਥੇ ਉਹ ਡੀਐਮਕੇ ਦੇ ਕਲਾ, ਸਾਹਿਤ ਅਤੇ ਤਰਕਸ਼ੀਲਤਾ ਵਿੰਗ ਦੀ ਮੁੱਖੀ ਵਜੋਂ ਕੰਮ ਕਰਦੀ ਹੈ ਅਤੇ ਆਪਣੇ ਪਿਤਾ ਦੇ "ਸਾਹਿਤਕ ਵਾਰਸ" ਵਜੋਂ ਵੇਖੀ ਜਾਂਦੀ ਹੈ। ਉਸ ਦੇ ਮਤਰੇਏ ਭਰਾ ਐਮ ਕੇ ਅਲਾਗਿਰੀ ਸਾਬਕਾ ਕੇਂਦਰੀ ਮੰਤਰੀ ਅਤੇ ਐਮ ਕੇ ਸਟਾਲਿਨ ਤਾਮਿਲਨਾਡੂ ਦਾ ਸਾਬਕਾ ਉਪ ਮੁੱਖ ਮੰਤਰੀ ਹਨ।